[{"text_idx": "#000003", "text": "\u201cBydd colli\u2019r Swyddfa Bost yn ergyd fawr i Amlwch. Dim ond wythnosau yn o\u0302l, fe gyhoeddodd HSBC eu bwriad i gau eu cangen yn y dref, a dywedwyd wrth gwsmeriaid y dylen nhw allu gael mynediad at eu cyfrif trwy\u2019r Swyddfa Bost! Rhybuddiais mewn dadl Cynulliad ar fancio wythnos yn o\u0302l bod ansicrwydd dros ddyfodol Swyddfa Bost Amlwch, ac ysgrifennais at Swyddfa\u2019r Post Cyf i godi\u2019r pryderon hynny."}, {"text_idx": "#000004", "text": "\u201cEr bod Swyddfa\u2019r Post Cyf yn dweud eu bod nhw\u2019n benderfynol o adfer gwasanaeth yn y dref ar y \u2018cyfle cyntaf\u2019, mae hi\u2019n siomedig iawn na allwyd datrys hyn yn gynt. Byddaf yn cadw\u2019r pwysau ar Swyddfa\u2019r Post i ddod o hyd i ddarparwr newydd cyn gynted a\u0302 phosib \u2013 all Amlwch ddim gwneud heb y gwasanaeth yma.\u201d"}]